

**REPUBLIKA HRVATSKA**

**VARAŽDINSKA ŽUPANIJA**

**Županijska skupština**

KLASA:

URBROJ:

Varaždin, \_\_.\_\_. 2021.

Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17), članka 30. točke 34. Statuta Varaždinske županije (“Službeni vjesnik Varaždinske županije“, broj 14/18), te članka 56. Poslovnika o radu Županijske skupštine Varaždinske županije („Službeni vjesnik Varaždinske županije“, broj 14/18), Županijska skupština Varaždinske županije na \_\_. sjednici, održanoj \_\_.\_\_. 2021. godine, donosi

**PLAN RAZVOJA**

**sustava civilne zaštite na području Varaždinske županije za 2021. godinu**

# UVOD

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20) (u daljnjem tekstu: Zakon), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i **godišnji plan razvoja sustava civilne zaštite s financijskim učincima za trogodišnje razdoblje** te smjernice za organizaciju i razvoj sustava koje se razmatraju i usvajaju svake četiri godine.

Planom razvoja sustava civilne zaštite na području Varaždinske županije implementiraju se ciljevi postavljeni Smjernica za organizaciju i razvoj sustava civilne zaštite Varaždinske županije za razdoblje od 2020. do 2023. godine („Službeni vjesnik Varaždinske županije“ broj 82/19).

# PLANSKI DOKUMENTI

Popis planskih dokumenata i odluka u području civilne zaštite, koje je Grad Lepoglava obavezan izraditi i usvojiti u 2021. godini navedeni je u sljedećoj tablici.

Tablica 1. Popis planskih dokumenata i odluka za izradu u 2021. godini

| **NAZIV DOKUMENTA** | **NOSITELJ IZRADE** | **IZRAĐIVAČ** | **ROK IZRADE** | **DONOSI** |
| --- | --- | --- | --- | --- |
| Plan djelovanja civilne zaštite  | Župan | Varaždinska županija | siječanj 2021. | Župan |
| Analiza stanja sustava civilne zaštite za 2021. godinu | Župan | Varaždinska županija | prosinac 2021. | Županijska skupština |
| Godišnji plan razvoja sustava civilne zaštite za 2022. godinu | Župan | Varaždinska županija | prosinac 2021. | Županijska skupština |
| Plan vježbi civilne zaštite za 2022.  | Župan | Varaždinska županija | prosinac 2021. | Župan |
| Izrada elaborata za vježbu civilne zaštite | Stožer civilne zaštite | Upravljačka skupina | 30 dana prije održavanja vježbe | Župan |

## VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Varaždinska županija sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16), osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.

Varaždinska županija vodi evidenciju članova Stožera civilne zaštite Varaždinske županije te evidenciju pripadnika specijalističkih postrojbi civilne zaštite.

Jedinice lokalne samouprave s područja Varaždinske županije podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno, dostavljaju Upravnom odjelu za gospodarstvo, financije i europske poslove Varaždinske županije, koja ih objedinjava, nadopunjuje podacima koje izrađuje samostalno te dostavlja Područnom uredu civilne zaštite Varaždin

*Rok dostave podataka*: prosinac 2021. godine

# OPERATIVNE SNAGE SUSTAVA CIVILNE ZAŠTITE

## STOŽER CIVILNE ZAŠTITE

Stožer civilne zaštite Varaždinske županije imenovan je Rješenjem o imenovanju članova Stožera civilne zaštite Varaždinske županije („Službeni vjesnik Varaždinske županije“, broj 38/17, 22/19, 96/19, 20/20). Stožer civilne zaštite Varaždinske županije sastoji se od načelnika Stožera, zamjenika načelnika Stožera te 23 članova.

Stožer civilne zaštite Varaždinske županije potrebno je:

* upoznati s Planom djelovanja civilne zaštite

*Nositelj*: Varaždinska županija

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: prosinac 2021. godine

Za članove Stožera civilne zaštite Varaždinske županije koji se još nisu osposobili sukladno *Zakonu* potrebno je provesti osposobljavanje.

*Nositelj*: MUP – Ravnateljstvo civilne zaštite

*Rok izvršenja*: U roku od godinu dana od dana imenovanja

## VATROGASNA ZAJEDNICA VARAŽDINSKE ŽUPANIJE

U Vatrogasnu zajednicu Varaždinske županije udruženo je 121 dobrovoljno vatrogasno društvo (117 teritorijalnih i 4 u gospodarstvu) i 2 profesionalne vatrogasne postrojbe (Javna vatrogasna postrojba Grada Varaždina i Profesionalna vatrogasna postrojba „Varteks“ Varaždin).

Vatrogasna zajednica Varaždinske županije u cilju spremnosti i brzog djelovanja u 2021. godini planira provoditi sljedeće aktivnosti:

* osposobljavanje i usavršavanje vatrogasaca

*Vrijeme planiranih aktivnosti*: tijekom 2021. godine ovisno o epidemiološkoj situaciji

*Predviđena sredstva*: 100.000,00 kuna

* pokazne vježbe

*Vrijeme planiranih aktivnosti*: tijekom 2021. godine ovisno o epidemiološkoj situaciji

* nabava vatrogasnih vozila (iz donacija, projekata, samoinicijativno)

*Vrijeme planiranih aktivnosti*: 2021. – 2030.

* stručni nadzor

*Vrijeme planiranih aktivnosti*: tijekom 2021. godine

*Predviđena sredstva*: 5.000,00 kuna

* 8. Državno natjecanje vatrogasaca (u Varaždinu)

*Vrijeme planiranih aktivnosti*: ljeto/jesen 2021. godine ovisno o epidemiološkoj situaciji

Oprema koja nedostaje a bila bi nužna u provođenju mjera civilne zaštite:

* nova navalna vozila (minimalno 20),
* autocisterne (minimalno 10),
* vozila za gašenje šumskih požara (minimalno 15),
* kombi vozila (minimalno 90),
* vozilo za akcidente (1),
* prijenosne motorne pumpe 8/8 (minimalno 90),
* el. potopne pumpe (minimalno 110),
* usisne i tlačne cijevi,
* generator el. energije (minimalno 40).

### JVP Grada Varaždina

JVP Grada Varaždina u cilju spremnosti i brzog djelovanja u 2021. godini planira provoditi sljedeće aktivnosti:

* osposobljavanje – spašavanje iz dubina i visina,
* osposobljavanje – spašavanje iz ruševina,
* osposobljavanje – spašavanje na void,
* osposobljavanje – spašavanje u prometnim nesrećama,
* osposobljavanje – akcidenti s opasnim tvarima,
* osposobljavanje – SPU,
* osposobljavanje – zapovijedanje i stožerno zapovijedanje.

*Vrijeme planiranih aktivnosti*: tijekom 2021. godine

Oprema koja se nedostaje ili je potrebno zamijeniti, a bila bi nužna u provođenju mjera civilne zaštite:

* oprema za spašavanje iz dubina i visina
* komplet za stabilizaciju (za spašavanje u ruševinama i prometu),
* odjela za radove na void (minimalno 2),
* uređaji za mjerenje radijacije (kombinirani ili svaki posebno),
* osobni dozimetri,
* mjerači brzine doze,
* mjerači površinske kontaminacije,
* mjerna opremu i filteri u akcidentnom vozilu (kojima je istekao rok trajanja potrebno je zamijeniti),
* spojnice i prijelaznice u akcidentnom vozilu (koje nedostaju),
* baterijski alat za spašavanje,
* oprema za nošenje teških osoba,
* nastavak za autoljestve “ROPE RESCU” – za spašavanje teških osoba pomoću autoljestva,
* zaštitna odjela za rad s motornim pilama,
* dron za snimanje, izviđanje I monitor/TV za nadzor u VOC-u,
* zglobna platforma visine 30 m,
* radni stroj JCB.

JVP Grada Varaždina potreban je novi Vatrogasni centar s vježbalištem.

## DRUŠTVO CRVENOG KRIŽA VARAŽDINSKE ŽUPANIJE

Aktivnosti Društva križa Varaždinske županije u 2021. godini bit će usmjerene na suzbijanje učinaka pandemije uzrokovane COVID-19 te nastavak svih aktivnosti koje su se provodile i u 2020. godini.

*Vrijeme planiranih aktivnosti*: tijekom 2021. godine

*Predviđena sredstva*: do 50.000,00 kuna

Od opreme koja bi bila nužna u provođenju mjera civilne zaštite, nedostaje kombi vozilo ili vozilo većeg kapaciteta.

##  HRVATSKA GORSKA SLUŽBA SPAŠAVANJA – STANICA VARAŽDIN

Plan značajnijih aktivnosti HGSS – Stanice Varaždin za naredno razdoblje:

* uključivanje novih suradnika u rad Stanice,
* vježbe: ljetne i zimske tehnike spašavanja, tehnike spašavanja iz speleoloških objekata, vježbe potražnog tipa, vježbe kondicijsko-orijentacijskog tipa,
* priprema staničnih kandidata za pristupanje ispitu za gorskog spašavatelja,
* priprema staničnih kandidata za pristupanje tehničkim tečajevima za obuku HGSS-a,
* redovna dežurstva na sportskim događajima u prirodi,
* pokazne vježbe spremnosti i tehnika,
* sudjelovanje na tečajevima od interesa za HGSS: planinarske škole, alpinističke škole, speleo škole – predavanja, prevencija, pokazne vježbe,
* predavanja i pokazne vježbe u sklopu raznih manifestacija i projekata od interesa za aktivnost HGSS-a,
* rad na mogućnostima financiranja, kao i samom pronalaženju adekvatnog prostora za rad HGSS – Stanice Varaždin (Stanica još uvijek nema vlastiti proctor, već je u najmu kod DVD-a Biškupec).

*Vrijeme planiranih aktivnosti*: tijekom 2021. godine.

Potrebe HGSS – Stanice Varaždin radi povećanja operativnosti i učinkovitosti:

* adekvatan prostor za skladištenje opreme, održavanje sastanaka, održavanje internih edukacija, vježbi,
* povećanje proračuna (sredstva JLS-a),
* nabava terenskog vozila,
* prodaja osobnog vozila (Škoda Roomster) zbog dotrajalosti,
* nabava dodatnih GPS uređaja snalaženje u prostoru i za potražne akcije,
* nabava razne tehničke opreme, koju treba mijenjati zbog dotrajalosti ili isteka sigurnosnog roka uporabe: užeta (statička, dinamička), sprave za kretanje po užetu i rad s užetom, medicinska oprema: medicinski ruksak, udlage raznih vrsta i namjena, osnovna oprema za pružanje prve pomoći,
* financijska sredstva za daljnju edukaciju članova: tečajevi zimskih i ljetnih tehnika spašavanja, tečaj spašavanja na divljim vodama, tečaj digitalne kartografije (navedeni su tečajevi HGSS-a, iako bi bilo izrazito poželjno sudjelovati i na tečajevima gorskih službi spašavanja u drugim zemljama, što je trenutno nemoguće zbog nedostatka financija),
* tekući troškovi održavanja i registracija vozila, troškovi putovanja i goriva, troškovi hrane i/ili smještaja na vježbama, akcijama i dežurstvima.

## SPECIJALISTIČKA POSTROJBA CIVILNE ZAŠTITE ZA TRAGANJE I SPAŠAVANJE U RUŠEVINAMA VARAŽDINSKE ŽUPANIJE

Specijalistička postrojba civilne zaštite za traganje i spašavanje u ruševinama Varaždinske županije osnovana je Odlukom o osnivanju specijalističke postrojbe civilne zaštite za traganje i spašavanje u ruševinama Varaždinske županije („Službeni vjesnik Varaždinske županije“ broj 07/20).

Specijalistička postrojba civilne zaštite za traganje i spašavanje u ruševinama Varaždinske županije sastoji se od 1 upravljačke, 2 operativne i 1 logističke skupine. Upravljačka skupina sastoji se od 4 pripadnika, svaka operativna skupina sastoji se od 11 pripadnika, te logistička skupina koja se sastoji od 4 pripadnika.

Za Specijalističku postrojbu civilne zaštite za traganje i spašavanje u ruševinama Varaždinske županije potrebno je:

* izvršiti smotru pripadnika postrojbe

*Nositelj*: Stožer civilne zaštite

*Izvršitelj*: Načelnik Stožera civilne zaštite

*Rok*: ožujak 2021. godine

* izrada i donošenje operativnog postupovnika

*Nositelj*: Stožer civilne zaštite

*Izvršitelj*: Načelnik Stožera civilne zaštite

*Rok*: ožujak 2021. godine

* izrada mobilizacijskih dokumenata

*Nositelj*: Varaždinska županija

*Izvršitelj*: Varaždinska županija

*Rok*: lipanj 2021. godine

* izvršiti opremanje postrojbe

*Nositelj*: Varaždinska županija

*Izvršitelj*: Varaždinska županija

*Rok*: lipanj 2021. godine

* izvršiti osposobljavanje postrojbe

*Nositelj*: Varaždinska županija

*Izvršitelj*: MUP – Ravnateljstvo civilne zaštite, javna ustanova ili druga pravna osoba koja ima ovlaštenje za provođenje osposobljavanja.

*Rok*: prosinac 2021. godina

## SPECIJALISTIČKA POSTROJBA CIVILNE ZAŠTITE ZA TRAGANJE I SPAŠAVANJE U POPLAVAMA VARAŽDINSKE ŽUPANIJE

Specijalistička postrojba civilne zaštite za traganje i spašavanje u poplavama Varaždinske županije osnovana je Odlukom o osnivanju specijalističke postrojbe civilne zaštite za traganje i spašavanje u ruševinama Varaždinske županije („Službeni vjesnik Varaždinske županije“ broj 07/20).

Specijalistička postrojba civilne zaštite za traganje i spašavanje u poplavama Varaždinske županije sastoji se od 1 upravljačke, 4 operativne i 1 logističke skupine. Upravljačka skupina sastoji se od 5 pripadnika, svaka operativna skupina sastoji se od 5 pripadnika, te logistička skupina koja se sastoji od 5 pripadnika.

Za Specijalističku postrojbu civilne zaštite za traganje i spašavanje u poplavama Varaždinske županije potrebno je:

* izvršiti smotru pripadnika postrojbe

*Nositelj*: Stožer civilne zaštite

*Izvršitelj*: Načelnik Stožera civilne zaštite

*Rok*: ožujak 2021. godine

* izrada i donošenje operativnog postupovnika

*Nositelj*: Stožer civilne zaštite

*Izvršitelj*: Načelnik Stožera civilne zaštite

*Rok*: ožujak 2021. godine

* izrada mobilizacijskih dokumenata

*Nositelj*: Varaždinska županija

*Izvršitelj*: Varaždinska županija

*Rok*: lipanj 2021. godine

* izvršiti opremanje postrojbe

*Nositelj*: Varaždinska županija

*Izvršitelj*: Varaždinska županija

*Rok*: lipanj 2021. godine

* izvršiti osposobljavanje postrojbe

*Nositelj*: Varaždinska županija

*Izvršitelj*: MUP – Ravnateljstvo civilne zaštite, javna ustanova ili druga pravna osoba koja ima ovlaštenje za provođenje osposobljavanja.

*Rok*: prosinac 2021. godina

## KOORDINATORI NA LOKACIJI

Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16), Varaždinska županija će u Planu djelovanja civilne zaštite i u suradnji s operativnim snagama sustava civile zaštite utvrditi popis potencijalnih koordinatora na lokaciji s kojeg, ovisno o specifičnostima izvanrednog događaja, načelnik Stožera civilne zaštite, određuje koordinatora i upućuje ga na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja, a u pravilu iz sastava operativne snage sustava civilne zaštite koja ima vodeću ulogu u provedbi intervencije.

*Nositelj*: Stožer civilne zaštite

*Izvršitelj*: Varaždinska županija

*Rok*: siječanj 2021. godine

## PRAVNE OSOBE OD INTERESA ZA SUSTAV CIVILNE ZAŠTITE

Pravne osobe od interesa za sustav civilne zaštite Varaždinske županije, određene su Odlukom o određivanju pravnih osoba od interesa za sustav civilne zaštite Varaždinske županije („Službeni vjesnik Varaždinske županije“ broj 07/20), s ciljem priprema i sudjelovanja u otklanjanju posljedica katastrofa i velikih nesreća.

Pravne osobe od interesa za sustav civilne zaštite na području Županije su:

* Varkom d.d., Trg bana Jelačića 15, 42000 Varaždin,
* ŽUC Varaždinske županije, Gajeva 4, 42000 Varaždin,
* Termoplin d.d., Vjekoslava Špinčića 78, 42000 Varaždin
* Parkovi d.d., Hallerova aleja 8, 42000 Varaždin,
* Autobusni prijevoz d.o.o., Gospodarska 56, 42000 Varaždin,
* Kaming d.d., Zagorska 1, 42222 Ljubešćica,
* Zagorje – Tehnobeton d.d., Pavleka Miškine 49, 42000 Varaždin,
* Veterinarska stanica Varaždin d.d., Trg Ivana Perkovca 24, 42000 Varaždin,
* Vindija d.d., Međimurska 6, 42000 Varaždin,
* Pekarnica Latica d.o.o., Jalkovečka 36, 42000 Varaždin,
* Sportska dvorana Arena, Šetalište Franje Tuđmana 1, 42000 Varaždin,
* Dvorana Graberje, Graberje 31, 42000 Varaždin,
* Hotel Turist Varaždin, Aleja kralja Zvonimira 1, 42000 Varaždin,
* Hotel LaGus, Ulica Glavić 1/A, 42204 Turčin,
* Hotel Trakošćan, Trakošćan bb, 42253 Bednja.

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“, broj 49/17), pravne osobe koje su Odlukom Županijske skupštine određene od interesa za sustav civilne zaštite dužne su izraditi Operativni plan civilne zaštite. Operativnim planom pravne osobe razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

## UDRUGE

Na području Varaždinske županije djeluju sljedeće udruge građana koje su sa svojim snagama i opremom kojom raspolažu od značaja za sustav civilne zaštite:

* Lovački savez Varaždinske županije, Ulica braće Radić 11, 42000 Varaždin,
* Rafting klub Matis, Ive Vojnovića 1, 42000 Varaždin,
* Zajednica tehničke kulture Varaždinske županije, Graberje 33, 42000 Varaždin,
* Radio amaterska udruga Sloga, Graberje 33, 42000 Varaždin,
* Klub podvodnih aktivnosti „Drava“, Gradsko kupalište bb, 42000 Varaždin,
* Radio klub Varaždin, Graberje 33, 42000 Varaždin,
* Radio klub Ludbreg, Trg Svetog trojstva 16, 42230 Ludbreg,
* Radio klub Novi Marof, Zagorska 27, 42220 Novi Marof.

Udruge imaju obavezu dostaviti Varaždinskoj županiji sljedeće: kontakt podatke o odgovornoj osobi, broj operativnih članova, podatke o raspoloživim materijalno- tehničkim, sredstvima i spremnosti za operativno djelovanje.

*Rok*: kontinuirano tijekom 2021. godine.

# EDUKACIJA STANOVNIŠTVA

Cilj: podizanje razine svijesti građana kao sudionika sustava civilne zaštite.

Katastrofe, posebno neke od njih, kao što su primjerice potres ili veće nesreće s opasnim tvarima teško su predvidljive. Iako je dio njih ipak moguće predvidjeti, sve u pravilu izazivaju teške posljedice po stanovništvo i materijalna dobra.

 Posljedice nesreće, u pravilu, budu daleko veće kod needuciranog i neosposobljenog stanovništva, upravo zbog nesnalaženja i neznanja. Stoga je u i narednom razdoblju potrebno posvetiti pažnju edukaciji, posebno kroz:

* edukaciju stalno spremnih snaga (JVP, HGSS, HMP, operateri koji koriste opasne tvari),
* edukaciju Stožera civilne zaštite,
* edukaciju članova udruga građana koje su od značaja za sustav civilne zaštite,
* edukaciju građana, posebno najmlađih, putem subjekata koji se u sustavu civilne zaštite bave zaštitom i spašavanjem (JVP, HGSS, HMP, ZZJZ),
* informiranja građana putem sredstava javnog informiranja.

 Dan civilne zaštite, Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i drugi datumi moraju biti u funkciji edukacije stanovništva, a što znači da ove datume treba iskoristiti za prezentaciju rada i dostignuća sudionika sustava civilne zaštite.

*Nositelj*: Stožer civilne zaštite

*Izvršitelj*: Varaždinska županija

*Rok*: tijekom 2021. godine

# SUSTAV UZBUNJIVANJA GRAĐANA

Cilj: uspostava sustava uzbunjivanja.

U organizaciji civilne zaštite na području Varaždinske županije, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:

* nastaviti rad na unaprjeđenju sustava veza svih sudionika zaštite i spašavanja u skladu s normama u Europi,
* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Županije,
* posvetiti posebnu pažnju instaliranja sustava uzbunjivanja stanovništva na lokacijama s opasnim tvarima.

Izvršitelji: Operateri (vlasnici objekata s opasnim tvarima), MUP, Ravnateljstvo civilne zaštite, Područni ured civilne zaštite Varaždin, Vatrogasna zajednica Varaždinske županije.

# FINANCIRANJE SUSTAVA CIVILNE ZAŠTITE

Sukladno članku 16. stavku 1. *Zakonu*, jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnosi na planiranje, razvoj, učinkovito funkcioniranje i financiranje sustava civilne zaštite. U sustavu civilne zaštite potrebno je utvrditi izvore i način financiranja istog. Stoga su u Proračunu, u skladu s ostalim propisima ugrađene stavke planiranih financijskih sredstava za organizaciju i razvoj sustava civilne zaštite na području Varaždinske županije, prema sljedećem:

**Tablica 2. Financijska sredstva predviđena za provođenja zadaća civilne zaštite za trogodišnje razdoblje**

| **NOSITELJ KORIŠTENJA FINANCIJSKIH SREDSTAVA IZ PRORAČUNA** | **VISINA PLANIRANIH SREDSTAVA ZA 2021. GODINU S PROJEKCIJOM ZA 2022. I 2023. GODINU** |
| --- | --- |
| **2021.** | **2022.** | **2023.** |
| Vatrogasna zajednica Varaždinske županije | 1080.000,00 | 1080.000,00 | 1080.000,00 |
| HGSS – Stanica Varaždin | 30.000,00 | 30.000,00 | 30.000,00 |
| Društvo Crvenog križa Varaždinske županije | 450.000,00 | 450.000,00 | 450.00,00 |
| Sustav civilne zaštite | 460.000,00 | 460.000,00 | 460.000,00 |
| **UKUPNO** | **2020.000,00** | **2020.000,00** | **2020.000,00** |

# SURADNJA NA PODRUČJU CIVILNE ZAŠTITE

Cilj: razmjenom iskustava, podataka, znanja i vještina s odgovarajućim institucijama postići podizanje razine sigurnosti civilnog stanovništva, imovine te eko-sustava.

U okviru Varaždinske županije i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu s pozitivnim propisima. Nastaviti suradnju s Područnom uredom civilne zaštite Varaždin s ciljem jačanja i usavršavanja operativnih i drugih snaga sustava civilne zaštite na području Varaždinske županije.

# ZAKLJUČAK

Plan razvoja sustava civilne zaštite na području Varaždinske županije za 2021. godinu bazira se na daljnjem kontinuiranom ulaganju u sustav civilne zaštite, a prije svega u operativne snage sustava civilne zaštite Varaždinske županije. Izradom potrebnih planskih dokumenta kao i razradom provedbenih akata, provođenjem osposobljavanja i uvježbavanja operativnih snaga sustava civilne zaštite potrebno je unaprijediti razinu spremnosti kao odgovor na moguće prijetnje i rizike.

Plan razvoja sustava civilne zaštite na području Varaždinske županije za 2021. godinu objavit će se u „Službenom vjesniku“ Varaždinske županije.

**ŽUPANIJSKA SKUPŠTINA**

PREDSJEDNIK

 mr.sc. Alen Runac

**OBRAZLOŽENJE**

Člankom 17. stavak 1. Zakona o sustavu civilne zaštite („Narodne novine“ broj 82/15, 118/18, 31/20), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Planom razvoja sustava civilne zaštite na području Varaždinske županije implementiraju se ciljevi postavljeni Smjernica za organizaciju i razvoj sustava civilne zaštite Varaždinske županije za razdoblje od 2020. do 2023. godine („Službeni vjesnik Varaždinske županije“ broj 82/19).